Diarios de motocicleta

Diarios de motocicleta (Taglibroj de motorciklo) estas biografia filmo bazita sur la veturaj taglibroj de Che Guevara kaj Alberto Granado, reĝisorita de Walter Salles kaj stelulita de Gael García Bernal kaj Rodrigo de la Serna. Ĝi ricevis Oskar-premion al la Plej Bona Originala Kanto en 2005 pro Al otro lado del río (Trans la riveron), de Jorge Drexler, krom 21 internaciaj premioj.

La filmo rakontas la veturadon faritan de Che kaj Granado tra Sudameriko, en 1952. Dum la vojaĝo, Guevara malkovras sin mem transformita per siaj observoj pri la vivo de la malriĉaj indiĝenaj kamparanoj. Pere de la trafitaj roluloj ili lernas pri maljusteco trudita al malriĉuloj kaj frontas ĉiajn situacijon, el la plej kontentigaj al la plej malfeliĉaj. La sperto montras al Guevara kaj Granado veran bildon de la latinamerika identeco kaj ŝanĝas la destinon de iliaj vivoj porĉiame.

Geaktoraro kaj roluloj
 Gael García Bernal - Ernesto Che Guevara
 Rodrigo de la Serna - Alberto Granado
 Mía Maestro - Chichina Ferreyra
 Mercedes Morán - Celia de la Serna
 Jean Pierre Noher - Ernesto Guevara Lynch
 Susana Lanteri - Tía Rosana
 Lucas Oro - Roberto Guevara
 Marina Glezer - Celita Guevara
 Sofía Bertolotto - Ana María Guevara
 Franco Solazzi - Juan Martín Guevara
 Facundo Espinosa - Tomás Granado

Produktorado kaj distribuado
Dum veturado, kiu daŭris ok monatojn, la filmistoj trairis pli ol 14 000 kilometrojn, el Argentino tra Ĉilio, Peruo«MEXICANO GAEL GARCÍA FILMARÁ "DIARIOS DE MOTOCICLETA" EN PERÚ». 24 Horas. 8a de januaro 2003. Arkivita el originalo la 20an de januaro 2003. Konsultita la 19an de aŭgusto 2022.​ kaj Kolombio ĝis Venezuelo. Ĉefaj lokoj de la veturado estis: en Argentino, Bonaero, Miramar, Villa Gesell, San Martín de los Andes, Lago Frías, Patagonia; en Ĉilio Lautaro (nemenciita), Temuco (parto de Temuco estis registrita en Lautaro), Los Ángeles (filmita tute en Lautaro), Valparaíso, dezerto Atakamo, Chuquicamata; en Peruo, Kusko, Maĉupikĉuo, Lima; la kolonio de lepruloj de San Pablo; en Kolombio: Leticia kaj en Venezuelo: Karakaso.

La filmo estis premierita en la Filmfestivalo de Sundance la 15an de januaro 2004 kaj poste prezentita en la Festivalo de Cannes la 19an de majo samjare. Krome ĝi estis prezentita ankaŭ en multaj aliaj festivaloj kiel: la Internacia Kinfestivalo de Aŭklando, Novzelando; la Internacia Kinfestivalo de Kopenhago, Danio; la Kinfestivalo de Espoo, Finnlando; la Kinfestivalo de Telluride, Usono; la Kinfestivalo de Toronto, Kanado; la Internacia Kinfestivalo de Vankuvero, Kanado; la Kinfestivalo de Frankfurt, Germanio; la Kinfestivalo de Morelia, Meksiko; inter aliaj.

Referencoj

 Eksteraj ligiloj 
 oficiala retejo
 Diarios de motocicleta  en Cine Nacional
 Furibundo Serna, historia, en La Poderosa
 El camino realizado por Che Guevara y Alberto Granado, de manera detallada, en Go Pro Travelling


Kategorio:Hispanlingvaj filmoj
Kategorio:Argentinaj filmoj
Kategorio:Usonaj filmoj
Kategorio:Peruaj filmoj
Kategorio:Brazilaj filmoj
Kategorio:Britaj filmoj
Kategorio:Germanaj filmoj
Kategorio:Francaj filmoj
Kategorio:Filmoj aperintaj en 2004
Kategorio:Biografiaj filmoj
Kategorio:Dramaj filmoj
Kategorio:Filmoj adaptitaj de libroj
Kategorio:Ŝosefilmoj
Kategorio:Ĉiliaj filmoj